Najpomembnejše je, da se pred izbiro lokacije pozanimamo, kje in ob kateri uri bodo ljudje prisotni v največjem številu. Prav tako je ključno, da ljudi informirate, kdaj se boste nahajali na določenem mestu. To informacijo jim lahko podate preko družabnih omrežij, spleta, spletnih strani, časopisa in drugih medijev.
Food trucki običajno stojijo v bližini nakupovalnih središč, blizu industrijskih con, v centru mesta in priložnostnih lokacijah, kot so stadioni ob prireditvah, sejmi, festivali, koncert in podobno. Izbrati morate mesto, ki veste, da bo pritegnilo veliko obiskovalcev. Prav tako pa morate biti pozorni, da pridobite dovoljenje kraja ter poravnate najemnino za kraj, kjer ga boste postavili.